EUROPA-KOMMISSIONEN Bruxelles, den 7.8.2020 COM(2020) 358 final BERETNING FRA KOMMISSIONEN TIL EUROPA-PARLAMENTET OG RÅDET Årsberetning om Den Europæiske Unions humanitære bistandsforanstaltninger finansieret i 2019



Indledning Humanitære bistandsforanstaltninger støttet i 2019 Oversigt over de vigtigste humanitære bistandsforanstaltninger Horisontale prioriteter Sammendrag af evalueringer, der blev afsluttet i 2019 Budget for 2019 Yderligere oplysninger og kilder Liste over partnere, der har underskrevet partnerskabsrammeaftalen fra 2014 Indledning Denne beretning præsenterer EU's vigtigste aktiviteter og politiske resultater i 2019 inden for humanitær bistand, der finansieres gennem Europa-Kommissionen. Beretningen er udarbejdet i henhold til artikel 19 i Rådets forordning (EF) nr. 1257/96 af 20. juni 1996. Humanitære bistandsforanstaltninger støttet i 2019 I 2019 blev de humanitære behov stadig større på grund af komplekse kriser — ofte med massive fordrivelser — samt naturkatastrofer og epidemiske udbrud. På denne baggrund var Kommissionens Generaldirektorat for Civilbeskyttelse og Humanitære Bistandsforanstaltninger på Europæisk Plan (GD ECHO) fortsat en førende humanitær bistandsyder og bevilgede 2,4 mia. EUR til millioner af kriseramte mennesker i mere end 80 lande. For at afhjælpe det voksende behov for humanitær finansiering fortsatte GD ECHO med at fremme gennemførelsen af Grand Bargain-tilsagnene , navnlig i forbindelse med vurderingen af fælles behov på tværs af flere sektorer . En betydelig del af EU's humanitære bistand blev bevilget til kriseramte mennesker i Syrien og dets nabolande, herunder den humanitære del af EU's facilitet for flygtninge i Tyrkiet. EU fokuserede også på at støtte befolkninger i "glemte kriser", f.eks. i Den Centralafrikanske Republik, Sudan, Pakistan, Colombia, Venezuela, Haiti og Filippinerne. GD ECHO spillede en førende rolle med hensyn til at fremme en principbaseret humanitær bistand og respekt for den humanitære folkeret. Det gjorde det ved aktivt at sætte fokus på specifikke humanitære kriser, men også globalt som formand for donorstøttegruppen under Den Internationale Røde Kors Komité (ICRC) og initiativet for god humanitær bistand (med Schweiz). GD ECHO finansierer og bruger sin dokumentationsbaserede metode, INFORM-risikoindekset, der er udviklet af JRC, og som er ved at blive den reelle risikovurderingsmetode for mange organisationer som FN og INGO'er. Oversigt over de vigtigste humanitære bistandsforanstaltninger Sahel — en kompleks krise

EU reagerede på behovene for humanitær nødhjælp i Burkina Faso, Mauretanien, Mali, Tchad, Niger, Nigeria og Cameroun ved at afsætte 188 mio. EUR. Dette omfattede hurtige reaktionsmekanismer (en 3-måneders multisektorbestemt nødhjælp) og støtte til eksisterende nationale strukturer med henblik på at bevare adgangen til basale tjenester. EU's bistand var med til at lette adgangen til områder, der er vanskelige at nå, gennem humanitære lufttrafiktjenester, humanitær civil og militær koordinering og informationsforvaltning. EU leverede fødevarer i lavsæsonen og ernæringsmæssig behandling til børn, der lider af alvorlig akut fejlernæring, og som har behov for livsvigtig behandling. Desuden arbejdede EU aktivt på at gennemføre sammenhængen mellem humanitær bistand og udviklingsbistand og opbygge modstandsdygtighed hos kriseramte mennesker og tackle de grundlæggende årsager til fødevareusikkerhed og akut underernæring. Regional krise i Den Centralafrikanske Republik Trods undertegnelsen af en fredsaftale i februar er den humanitære situation ikke blevet forbedret i Den Centralafrikanske Republik (CAR). Der blev ydet 22,4 mio. EUR til CAR og de centralafrikanske flygtninge i Cameroun og Tchad gennem humanitær bistand, der dækker flere sektorer, og ved at styrke den humanitære koordinering, sikkerhed og logistik. Krisen omkring Tchad Sø-Bassinet Ud af de 17,4 millioner mennesker, der bor i Nigeria, Niger, Cameroun og Tchad, har 10,7 millioner mennesker behov for humanitær bistand, herunder over seks millioner børn. EU ydede omkring 64 mio. EUR i tværsektoriel humanitær bistand. Sydsudan I 2019 havde ca. 7,5 millioner sydsudanesere et akut behov for humanitær bistand, og nabolandene husede over to millioner flygtninge fra landet. EU bevilgede 51,6 mio. EUR til Sydsudan, hvilket imødekommer den høje grad af fødevareusikkerhed og fejlernæring i hele landet. Beskyttelse af børn og kvinder er en prioritet for EU i betragtning af det ekstreme omfang af vold og brugen af seksuel vold som krigsvåben. Sudan Landet led under følgerne af årtiers konflikt kombineret med en økonomisk krise uden fortilfælde og stigende fødevarepriser, og 25 % af befolkningen er ramt af meget stor fødevareusikkerhed. I løbet af året gik hovedparten af EU's humanitære bistand — 55,7 mio. EUR — til fødevarebistand, ernæringsmæssig pleje og behandling, især til børn under fem år og gravide eller ammende kvinder. For at øge borgernes adgang til langsigtet social beskyttelse i Sudan supplerer EU den humanitære bistand med udviklingsbistand for at hjælpe lokalsamfundene med at opbygge modstandsdygtighed. Den regionale krise i De Store Søers Område Både Den Demokratiske Republik Congo og Republikken Congo blev ramt af en vedvarende konflikt og af ebolavirussygdommen. Kommissionen bevilgede omkring 72 mio. EUR til regionen, bl.a. som reaktion på ebolavirussygdommen. Der blev brugt yderligere 7 mio. EUR på ECHO Flight-foranstaltninger. Etiopien Som følge af etnisk motiveret vold toppede antallet af internt fordrevne i Etiopien med 3,1 millioner i begyndelsen af 2019, inden det faldt til to millioner. Til trods for at sikkerhedsforholdene ikke altid blev opfyldt, forsøgte myndighederne at sende fordrevne personer tilbage til deres oprindelsessted og overtrådte dermed principperne om frivillige og sikre tilbagesendelser. EU ydede 51,5 mio. EUR i 2019 for at hjælpe de berørte personer med mad, husly, basale husholdningsartikler, behandling af fejlernæring, vand, sanitet og beskyttelse. Størstedelen af midlerne blev bevilget til personer, der flygtede fra vedvarende vold og ødelæggelse af deres hjem og indkomstmuligheder. Kenya Kenya huser ca. 490 000 flygtninge, mens regeringens lejrpolitik gør flygtninge fuldstændig afhængige af bistand. En ny tørke forårsagede fødevareusikkerhed for omkring 2,6 millioner mennesker, fordrivelse af befolkningen og en øget risiko for konflikter på grund af knappe græsarealer og vand. EU's finansiering til Kenya beløb sig til 15,95 mio. EUR, herunder 11,5 mio. EUR til flygtningelejrene, 1,3 mio. EUR til katastrofeberedskab i tre lande, der er udsat for pludselige katastrofer, og 3,15 mio. EUR som nødhjælp ved tørke og oversvømmelser uden for lejre. Somalia Det humanitære behov er fortsat stort på grund af de fortsatte ustabile vejrforhold og den væbnede konflikt. En ny tørke bidrog til forværringen af den humanitære situation, mens årets udgang var præget af en regnfuld sæson, der lå over gennemsnittet, i den sydlige del af landet, som forårsagede voldsomme oversvømmelser. Sidstnævnte påvirkede mere end 500 000 personer, fordrev 370 000 og ødelagde afgrøder. Dette underminerede befolkningens evne til at klare sig selv og forsinkede genopretningen. Kommissionen bevilgede ca. 63 mio. EUR som reaktion på krisen.

Uganda Uganda huser 1,41 millioner flygtninge, hvoraf 91 % kommer fra Sydsudan og DRC. Siden august 2018 har landet desuden været udsat for en stor risiko for overførsel af ebolavirussygdommen fra nabolandet Den Demokratiske Republik Congo, som er ramt af det største udbrud nogensinde. EU bevilgede 33 mio. EUR til beskyttelse, fødevarebistand, sundhedspleje, adgang til rent drikkevand og sanitetstjenester og uddannelsesbistand til flygtninge og deres værtssamfund. Desuden blev der ydet støtte til beredskab, overvågning og reaktioner i forbindelse med ebola og til at gøre de mest udsatte mennesker mere modstandsdygtige over for deres afhængighed af langsigtet bistand. Det sydlige Afrika og Det Indiske Ocean Ekstreme vejrforhold er en tilbagevendende begivenhed i det sydlige Afrika og Det Indiske Ocean og bliver hyppigere og mere intense på grund af klimaændringerne. EU bevilgede over 66 mio. EUR til det sydlige Afrika og Det Indiske Ocean til humanitær nødhjælp og katastrofeberedskab og havde fokus på at styrke af lokalsamfundenes og myndighederne med ansvar for katastrofehåndterings kapacitet til at håndtere tilbagevendende naturkatastrofer. To stærke cykloner ramte det sydlige Afrika og påvirkede tre millioner mennesker i Zambia, Eswatini, Lesotho, Madagaskar, Mozambique, Zimbabwe Malawi og Comorerne. EU reagerede omgående med humanitær bistand til de berørte lande, herunder gennem aktivering af EU's civilbeskyttelsesordning i Mozambique. Selv om Zimbabwe står over for en økonomisk krise, blev den ramt af chok såsom cyklonen Idai, der resulterede i, at 7,7 millioner mennesker — mere end 50 % af befolkningen — blev hårdt ramt af fødevaremangel. EU bevilgede 31,6 mio. EUR som reaktion på cyklonen, især med fokus på humanitær fødevarebistand og katastrofeberedskab. Venezuela Venezuelas socioøkonomiske sammenbrud resulterede i, at 3,9 millioner venezuelanere blev fordrevet i 2019. Ifølge FN's OCHA havde mindst syv millioner mennesker behov for humanitær bistand, hovedsagelig på grund af manglende adgang til sundhedsydelser, uddannelse, fødevarer og ernæring. EU bevilgede i alt 55 mio. EUR til humanitær bistand til fordrevne personer og støtte til værtssamfund. For at sikre en nøje opfølgning af interventionerne oprettede GD ECHO et kontor i Caracas i maj. Øgede bestræbelser på at fremme humanitære spørgsmål bidrog til at åbne det humanitære rum i landet, og GD ECHO var i frontlinjen på Venezuelas solidaritetskonference i Bruxelles i oktober. Colombia Den humanitære situation i Colombia forværredes drastisk på grund af den eskalerende interne konflikt, der blev forværret af virkningerne af at have modtaget 1,6 millioner venezuelanske flygtninge. Colombia er meget udsat for naturkatastrofer, og de konfliktramte kommuner er særligt udsatte. Omkring 140 000 mennesker blev fordrevet, og mere end 350 000 blev udsat for mobilitetsbegrænsninger, hvilket førte til manglende adgang til indkomstmuligheder og basale tjenester. Det skønnes, at nabolandene husede ca. 350 000 colombianske flygtninge. GD ECHO bevilgede 11 mio. EUR til at hjælpe mennesker, der er ramt af konflikter og naturkatastrofer i Colombia og regionen. Støttesektorerne omfattede beskyttelse, sundhedspleje, vand og sanitet, uddannelse og katastrofeberedskab. Haiti Politisk uro, øget vold og økonomisk nedgang i Haiti medførte, at de mest sårbare husstandes allerede svage købekraft blev udhulet, og 3,7 millioner mennesker var i akut fødevarekrise. GD ECHO ydede 14 mio. EUR til afhjælpning af den akutte fødevareusikkerhed og støtte til den humanitære koordinering. Yderligere 3 mio. EUR blev investeret i katastrofeberedskab. Den afghanske krise (Afghanistan, Pakistan, Iran) Afghanistan er ramt af en af de mest dødbringende konflikter i verden, hvor 17 millioner mennesker (50 % af landets befolkning) bor i områder, der er stærkt berørt af konflikter, hvoraf 3,4 mio. mennesker er internt fordrevne. Der er omkring 10 millioner afghanske flygtninge på verdensplan, dokumenterede eller udokumenterede. Iran og Pakistan er de største modtagere af afghanske flygtninge og huser og bistår henholdsvis næsten tre og fire millioner. GD ECHO bevilgede 61 mio. EUR til Afghanistan med fokus på beredskab og behandling af traumer. I Iran og Pakistan bistod EU's humanitære bistand de afghanske flygtninge og de mest sårbare lokale befolkninger med 18 mio. EUR. EU støttede uddannelse til afghanske børn i Iran, hvilket også indebar registrering af deres familier. Andre sektorer af EU's bistand i både Iran og Pakistan var vand, sanitet og hygiejne, fødevaresikkerhed og indkomstmuligheder, husly, beskyttelse og sundhed. Rohingyakrisen (Myanmar/Bangladesh) Rohingyabefolkningen i Myanmar har været udsat for systematisk forskelsbehandling og målrettet vold. I slutningen af 2019 havde UNHCR registreret 855 000 rohingyaflygtninge i Cox's Bazar (Bangladesh) i en ekstremt overfyldt megalejr. Flygtningene har været fuldstændig afhængige af humanitær bistand på grund af manglende bevægelsesfrihed, indkomstmuligheder og adgang til sociale tjenesteydelser. Desuden er der stor risiko for naturkatastrofer i området. Omkring 600 000 rohingyaer boede stadig i delstaten Rakhine i Myanmar under forfærdelige forhold, heraf en del i isolationslejre, og fuldstændig afhængige af humanitær bistand. EU har ydet 36 mio. EUR i humanitær bistand til rohingyakrisen i både Bangladesh og Myanmar i form af grundlæggende sundhedspleje, vand, sanitet, husly, ernæring, uddannelse, beskyttelse, psykosocial støtte og katastroferisikobegrænsning.

Filippinerne Mindanao har haft varige langvarige interne konflikter med omkring 400 000 mennesker med behov for humanitær bistand (herunder internt fordrevne og hjemvendte). Desuden er Filippinerne et af de mest katastrofetruede lande i verden. EU bevilgede i alt 6,7 mio. EUR til landet til humanitær bistand til konfliktramte mennesker i Mindanao (tilflugtssteder, vand, sanitet og hygiejne, sundhed, fødevarer og nonfoodprodukter, uddannelse) samt katastrofeberedskab i forbindelse med naturkatastrofer og andre katastrofer. Krisen i Syrien Konflikten i Syrien er gået ind i sit niende år, og mere end 11 millioner mennesker har behov for humanitær bistand i landet. EU ydede i alt 260 mio. EUR i form af livreddende bistand i Syrien og til syriske flygtninge i Libanon, Jordan og Egypten med henblik på levering af mad, medicin, vand og husly. I nabolandene Libanon og Jordan bidrog EU's humanitære finansiering til kontant bistand til de mest sårbare flygtninge, hvilket er den mest omkostningseffektive og værdige leveringsform. GD ECHO var direkte involveret i internationale diplomatiske initiativer såsom den tredje konference om støtte til Syriens og regionens fremtid, der blev afholdt i Bruxelles, den humanitære taskforce under den internationale støttegruppe for Syrien i Genève og mødet mellem højtstående embedsmænd, der blev afholdt i februar i Genève og november i København. Irak I Irak havde 6,7 millioner mennesker stadig behov for humanitær bistand, herunder 1,6 millioner internt fordrevne, inklusive 375 000 i lejre. GD ECHO iværksatte foranstaltninger til en værdi af 38 mio. EUR til akutte sundhedsydelser, husly, sikkert vand, sanitet og hygiejne samt humanitær beskyttelse med særligt fokus på internt fordrevne. Generaldirektoratet ydede støtte til personer, der har været udsat for seksuel vold, og til fysioterapi og rehabilitering til konfliktens ofre, navnlig til målgrupper såsom yazidier i det nordvestlige Irak. GD ECHO støttede genoptagelsen af grundlæggende offentlige tjenester i de krigsramte områder og hjalp 4,5 millioner mennesker med at vende hjem. Denne støtte omfattede uddannelse i nødsituationer for at hjælpe med at få børnene tilbage til skolen, ofte efter flere års afbrydelser. GD ECHO ydede juridisk bistand til familier, så de kunne få identifikationspapirer, som gik tabt eller ikke blev fremstillet under den såkaldte islamiske stats kontrol, basale tjenester i overfyldte fængsler, hjælp til mindreårige i detentionscentre og lokalsamfundsbaserede mekanismer til at reintegrere tidligere børnesoldater. Yemen Landet oplever den største humanitære krise i verden, og 24,1 millioner mennesker (80 % af befolkningen) har behov for hjælp, hvoraf tre millioner er internt fordrevne. Fødevareusikkerhed berører 20 millioner yemenitter, og mindst 238 000 mennesker lider af hungersnød. Desuden står landet over for et sammenbrud i sundhedsvæsenet med 19,7 millioner mennesker i nød, 460 000 tilfælde af mistanke om kolera, begrænset og utilstrækkelig import af fødevarer, brændstof og medicin samt lukning af skoler. GD ECHO iværksatte foranstaltninger til en værdi af 115 mio. EUR til fødevarer, sundhedspleje, uddannelse samt vand, husly og hygiejneartikler til krigsramte områder og fordrevne befolkningsgrupper. Finansieringen blev anvendt til behandling af alvorligt fejlernærede børn, bekæmpelse af koleraepidemien og udbrud af mæslinger og difteri, rehabilitering af handicappede, genopretning af klasseværelser og støtte til FN's humanitære luftfartstjeneste (UNHAS), der leverer kritisk og pålidelig luft- og søtransport til nødhjælpsarbejdere. Tyrkiet Tyrkiet huser fortsat det største flygtningesamfund i verden med 3,6 millioner syrere under midlertidig beskyttelse og ca. 370 000 ikkesyrere, der er registreret under international beskyttelse. I alt ydede EU under den første og anden tranche af faciliteten for flygtninge i Tyrkiet 2,4 mia. EUR i humanitær bistand, som støttede ca. 1,7 mio. flygtninge gennem 64 projekter og gennem 19 partnerorganisationer, der arbejder med basale behov, ikkeformel uddannelse, beskyttelse og sundhed. I 2019 indgik GD ECHO aftaler for 1 021 mia. EUR, hovedsagelig til det sociale krisesikkerhedsnet. Dette flagskibsprogram gav 1,7 millioner flygtninge månedlige kontantbetalinger via et debetkort til dækning af deres basale behov. Projektet "Conditional Cash Transfer for Education" (CCTE) er et program, der har nået mere end 560 000 børn. Det yder kontantoverførsler til sårbare familier for at fremme flygtningebørns indskrivning i skolen og regelmæssige skolegang. Vestbalkan I begyndelsen af 2018 opstod der en ny "flygtningerute", som førte gennem Bosnien-Hercegovina til Kroatien og Slovenien. 29 000 personer, der giver anledning til bekymring, ankom til Bosnien-Hercegovina i 2019 sammenlignet med 24 000 i 2018. Det samlede antal migranter og flygtninge i landet er ca. 8 000, hvoraf omkring 2 000 sover på gaden (i ubeboede ejendomme, forladte bygninger eller jernbanestationer). EU's humanitære bistand til Bosnien-Hercegovina udgjorde 3,8 mio. EUR. Gennem sine humanitære partnere ydede GD ECHO bistand til sundhed, beskyttelse og opsøgende arbejde (herunder identifikation af sårbare personer, levering af fødevarenødhjælp og nonfoodprodukter, lægehjælp mv.) til flygtninge og migranter. Ukraine Konflikten berører mere end 5,2 mio. mennesker, hvoraf 3,5 mio. mennesker har behov for humanitær bistand, hovedsagelig i de ikkeregeringskontrollerede områder og langs begge sider af kontaktlinjen. EU er sammen med medlemsstaterne den største donor af humanitær bistand og hurtig genopretnings-/udviklingsbistand til Ukraine. Siden konfliktens begyndelse har EU ydet mere end 762,5 mio. EUR, heraf ca. halvdelen i humanitær bistand. EU har (gennem Kommissionen) indtil videre ydet over 141,8 mio. EUR i humanitær bistand, heraf 23 mio. EUR i 2019 til 11 partnere, der arbejder på begge sider af kontaktlinjen i seks indsatsområder, dvs.: sundhed, husly, vand, hygiejne og sanitet, uddannelse, grundlæggende behov og beskyttelse. Libyen

820 000 libyere har behov for humanitær bistand. 20 % af sundhedsfaciliteterne er lukket på grund af ødelæggelse, beskadigelse eller besættelse. Der har været alvorlige krænkelser af den humanitære folkeret, menneskehandel og hindringer for levering af bistand og bistandsorganisationernes adgang hertil. GD ECHO iværksatte foranstaltninger til en værdi af 8 mio. EUR, der støttede nødvendig sundhedspleje til ofrene for konflikten, herunder akutte operationer, førstehjælpstasker, fysisk rehabilitering, proteser og psykosocial støtte, levering af nødvendige lægemidler og behandling af overlevende ofre for kønsbaseret vold. Støtten genoprettede primære sundhedsydelser i konfliktramte områder og vigtig uddannelse i Benghazi og Sirte, som gjorde det muligt for tusindvis af børn at få adgang til grundlæggende uddannelse og psykosocial støtte. EU ydede også fødevarebistand og indkomststøtte samt kontantbaseret bistand til de mest sårbare mennesker. Tjenesterne blev ydet uden forskelsbehandling til alle sårbare personer, herunder migranter, flygtninge og asylansøgere. Egypten 250 000 registrerede flygtninge er strandet i de mest overbefolkede og fattigste kvarterer i store byer som Cairo og Alexandria, hvor også værtssamfundene er meget sårbare. Omkring 50 % af flygtningene kommer fra Syrien og resten primært fra Østafrika, Irak og Yemen. I 2019 iværksatte GD ECHO foranstaltninger til en værdi af 5 mio. EUR og tilbød humanitær beskyttelse, akutte sundhedsydelser (navnlig sundhedspleje til mødre og reproduktiv sundhed), uddannelse i nødsituationer og kontanter til dækning af basale behov. 38 % af alle flygtninge er børn, og andelen af uledsagede børn og børn, der er blevet adskilt fra deres familie, stiger. Krisen i Vestsahara Efter fire årtier med uløste politiske konflikter med humanitære konsekvenser er titusinder af vestsahariske flygtninge strandet i en glemt og langvarig krise. De bor i fem lejre i ørkenen i det sydvestlige Algeriet og er afhængige af humanitær bistand for at overleve. GD ECHO iværksatte foranstaltninger til en værdi af 9 mio. EUR og leverer fødevarer og tackler den stigende fejlernæring blandt vestsahariske flygtningebørn og kvinder samt leverer sikkert drikkevand. Det leverede også nødvendige lægemidler, der dækkede 80 % af befolkningens sundhedsbehov i lejrene, og særlig støtte til personer med handicap. Desuden leverede GD ECHO uddannelse i nødsituationer og højnede kvaliteten af skoleinfrastrukturer og sanitære faciliteter i skoler i dårlig stand. Horisontale prioriteter I overensstemmelse med sine tidligere forpligtelser bevilgede GD ECHO 10 % af EU's budget til humanitær bistand i 2019 til uddannelse i nødsituationer og fastholdt sin forpligtelse til at levere 35 % af den humanitære bistand gennem kontantoverførsler. I 2019 blev der også vedtaget en operationel vejledning om inklusion af personer med handicap i EU-finansierede humanitære bistandsforanstaltninger . Uddannelse i nødsituationer GD ECHO var fortsat førende på globalt plan med hensyn til uddannelse i nødsituationer. Den finansiering, som GD ECHO bevilgede til uddannelse i nødsituationer, beløb sig til 166 mio. EUR og støttede aktiviteter i 52 lande til gavn for over 2,5 millioner modtagere og sikrede piger og drenge i de mest sårbare situationer adgang til sikker uddannelse af høj kvalitet. For at øge kendskabet til og synligheden af uddannelse i de mest sårbare situationer var GD ECHO i maj 2019 vært for et arrangement på højt plan om uddannelse under kriser: "School4All" med kommissær Christos Stylianides, modtager af Nobels fredspris Denis Mukwege, Handicap Internationals ambassadør Axelle Red og sanger Typh Barrow. GD ECHO iværksatte en kampagne på de sociale medier med hastagget #RaiseYourPencil for #School4All for at vise solidaritet med alle kriseramte børn, der ikke går i skole. Kontant bistand GD ECHO fortsatte drøftelserne om kontantoverførsler. Det har været medvirkende til at fremme en større donorkoordination gennem vedtagelse af en fælles donorerklæring om kontanter i de to pilotlande Nigeria og Bangladesh. GD ECHO offentliggjorde " EU Cash Compendium 2019 : Doing More Cash, Better ", som fremhæver resultaterne på projektniveau med henvisning til de anbefalinger, der er skitseret i GD ECHO's vejledning om gennemførelse af store pengeoverførsler. I dokumentet fremhæves det, hvordan projekterne adskiller sig fra hinanden, hvordan de følger anbefalingerne i GD ECHO's vejledning om gennemførelse af store pengeoverførsler, og hvordan de sikrer koordinering med andre donorer og med sociale sikkerhedsnet, samt udfordringer og indhøstede erfaringer. Der er allerede opnået et effektivitetsforhold på 85:15 (85 % af midlerne når ud til de tiltænkte modtagere) og derover i flere lande som forudset i vejledningen. Innovation og inddragelse af den private sektor GD ECHO deltog fortsat i den globale debat, navnlig på det årlige møde i Det Verdensøkonomiske Forum, FN's Økonomiske og Sociale Råds (Ecosoc) segment for humanitære anliggender, FN's Generalforsamling og donormødet i Berlin om fremtiden for innovation inden for humanitær bistand. GD ECHO fortsatte med at støtte udviklingen af innovative tilgange i henhold til de tematiske politikker, der er vedføjet som bilag til de humanitære gennemførelsesplaner, som tilskynder partnerne til at mindske det miljømæssige fodaftryk af den humanitære indsats ved at anvende digitale løsninger og ved at støtte Rådets Horisont 2020-pris for "Affordable High-Tech for Humanitarian Aid", der skal uddeles i 2020. EU's førerrolle i opfordringen til handling med hensyn til beskyttelse mod kønsbaseret vold i nødsituationer GD ECHO er medlem af det globale initiativ "opfordring til handling med hensyn til beskyttelse mod kønsbaseret vold i nødsituationer". En styrket beredskabskapacitet (GD ECHO-program), som forvaltes af UNFPA, har fremmet udviklingen af standarder for kønsbaseret vold i nødsituationer på tværs af agenturer og vejledning i, hvordan man udvikler kontekstspecifikke handlingsplaner (Call to Action Road Maps) (fra pilotprojekter i Nigeria og Den Demokratiske Republik Congo). I 2018 og 2019 bevilgede GD ECHO ca. 52 mio. EUR til at forebygge og reagere på seksuel og kønsbaseret vold. GD ECHO iværksatte for første gang e-læring om sin "køns- og aldersmarkør".

ECHO Flight (Afrika) og støtte til humanitære lufttransporttjenester ECHO Flight er en humanitær tjeneste med seks fly, der har et budget på 12,4 mio. og er gratis for GD ECHO's partnere og humanitære organisationer. I 2019 støttede den over 250 projekter, transporterede over 25 000 humanitære hjælpearbejdere og ca. 200 tons humanitær fragt. Desuden bidrog EU til almennyttige humanitære luftfartstjenester, f.eks. med 25 mio. EUR til WFP/United Nations Humanitarian Air Service (UNHAS) og dens logistiske foranstaltninger i 12 lande. Sammendrag af evalueringer, der blev afsluttet i 2019 Kombineret evaluering af EU's humanitære indsats i Centralafrika og af den humanitære koordination (2014-2018) EU ydede et vigtigt bidrag til afhjælpning af akutte behov og styrkelse af den humanitære indsats i Centralafrika. GD ECHO's aktiviteter og pålidelig levering af de tilsigtede resultater gennem partnere og støtte til FN's OCHA's koordineringsfunktion, navnlig i forbindelse med afhjælpning af mangler i koordineringen, var positive aspekter. Evalueringen fremhævede de udfordringer, der er forbundet med at afhjælpe konstante behov og vedvarende mangler i koordineringen, og indeholdt anbefalinger til støtte for EU's fremtidige humanitære bistand og koordinering i regionen. Kombineret evaluering af EU's humanitære indsats i Afghanistan og af partnerskabet med Norsk Flygtningeråd (2014-2018) Evalueringen viste, at GD ECHO er en central aktør i forbindelse med bistanden til Afghanistan, og at generaldirektoratet støtter synergien mellem udvikling og humanitære foranstaltninger. GD ECHO's foranstaltninger er med til at afhjælpe de umiddelbare eftervirkninger af konflikter og katastrofer, krisereaktionsmekanismen og den kontante bistand (som oftest behovsbaseret) til internt fordrevne. Evalueringen af partnerskabet viste, at det var et partnerskab af høj kvalitet. Der var klar dokumentation for regelmæssig, omfattende og gennemsigtig udveksling af oplysninger på alle niveauer — og tillid var den vigtigste faktor. Der var også visse svagheder. Nogle processer var således ineffektive, der var nogle mangler i den interne kommunikation, og revisionskravene var forbundet med betydelige omkostninger på begge sider. Budget for 2019 1.Liste over finansieringsaftaler indgået af Kommissionen på området humanitær bistand: Aftaler om humanitær bistand, der tildeles af EU, kan 2.Budgetgennemførelse GENNEMFØRELSE AF ECHO'S BUDGET FOR 2019 Ekskl. eksterne formålsbestemte indtægter fra medlemsstaterne Område/land Beløb % Afrika 632 29 % Sudan og Sydsudan 105 Centralafrika 68 De Store Søer 72 Afrikas Horn 163 Det sydlige Afrika og Det Indiske Ocean 60 Vestafrika 138 Nordafrika 17 Afrika 10 Mellemøsten, Sydøsteuropa og østlige nabolande 1,062 50 % Mellemøsten 436 Sydøsteuropa og østlige nabolande 627 Asien og Stillehavsgruppen 127 6 % Sydvest- og Centralasien 75 Sydøstasien og Stillehavsgruppen 52 Latinamerika, Vestindien 104 5 % Latinamerika 84 Vestindien 20 Verdensomspændende katastrofer 40 2 % Civilbeskyttelse 95 4 % EU-bistandsfrivillige 18 1 % Supplerende foranstaltninger og støtte 68 3 % I ALT 2 146 100 % (i mio. EUR) Yderligere oplysninger og kilder •Generelle oplysninger om GD ECHO: . •Finansielle oplysninger om Europa-Kommissionens humanitære bistandsforanstaltninger i 2019: .